Прыемная навіна прыйшла ў калектыў Петрыкаўскага філіяла УП “Калінкавіцкі малочны камбінат” напярэдадні Дня работнікаў сельскай гаспадаркі і перапрацоўчай прамысловасці. Новы від прадукцыі, сыр “Адыгейскі”, удастоены ў краіне звання “Чэмпіён смаку”. Такі гонар прадукцыя атрымала, дзякуючы экспертнаму і народнаму галасаванню. Гран-пры сыр узяў сярод прадукцыі з масавай доляй тлушчу ў сухім рэчыве 45%.